
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ŠAKIŲ RAJONO SAVIVALDYBĖS ADMINISTRACIJOS VYRIAUSIOJO SPECIALISTO (SAVIVALDYBĖS GYDYTOJO) PAREIGYBĖS APRAŠYMO PATVIRTINIMO

2019 m. vasario   d.  Nr. AT-
Šakiai


Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos valstybės tarnybos įstatymo 8 straipsnio 4 dalies 1 punktu, Valstybės tarnautojų pareigybių aprašymo ir vertinimo metodika, patvirtinta Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“, Kvalifikaciniais reikalavimais savivaldybės gydytojui, patvirtintais Lietuvos Respublikos sveikatos apsaugos ministro 2003 m. liepos 11 d. įsakymu Nr. V-446 „Dėl kvalifikacinių reikalavimų savivaldybės gydytojui patvirtinimo“, Savivaldybės gydytojo pavyzdiniais nuostatais, patvirtintais Lietuvos Respublikos sveikatos apsaugos ministro 2015 m. lapkričio 17 d. įsakymu Nr. V-1299 „Dėl savivaldybės gydytojo pavyzdinių nuostatų patvirtinimo“, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 23.6 punktu:
1. T v i r t i n u Šakių rajono savivaldybės administracijos vyriausiojo specialisto (savivaldybės gydytojo) pareigybės aprašymą (pridedama).
2. P r i p a ž į s t u netekusiu galios rajono savivaldybės administracijos direktoriaus 2018 m. gruodžio 27 d. įsakymą Nr. AT-1257 „Dėl Šakių rajono savivaldybės administracijos vyriausiojo specialisto (savivaldybės gydytojo) pareigybės aprašymo patvirtinimo“.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Administracijos direktorius 		                                                                  Dainius Grincevičius





Parengė 
Teisės, personalo ir civilinės metrikacijos skyriaus 
vyriausiasis specialistas

Gediminas Morkeliūnas
2019-02-22

